b'\n_START_ARTICLE_\nHvidsk\xc3\xa6ving\n_START_SECTION_\nKendetegn\n_START_PARAGRAPH_\nHannen har en kropsl\xc3\xa6ngde p\xc3\xa5 max. 2,80 m og hunnen 2,50 m og hvidsk\xc3\xa6vingen er dermed lidt st\xc3\xb8rre end de fleste andre delfinarter. Dens maksimale v\xc3\xa6gt er fra 200 til 230 kg._NEWLINE_Arten kendes p\xc3\xa5 den store hvide til gullige plet, der begynder bag rygfinnen og str\xc3\xa6kker sig langs med siden i hele dens l\xc3\xa6ngde. Kinden, struben og bugen er hvide. Finnerne og ryggen er m\xc3\xb8rkegr\xc3\xa5, undtagen sidepletten. Endvidere befinder der sig en mindre hvid plet under finnen, derunder tr\xc3\xa6kker der sig en lysegr\xc3\xa5 stribe fra snuden over \xc3\xb8jnene og p\xc3\xa5 siderne hen til halestilken._NEWLINE_Hunnen er k\xc3\xb8nsmoden mellem det sjette og tolvte \xc3\xa5r, hannen mellem det syvende og ellevte \xc3\xa5r. Hunnens dr\xc3\xa6gtighedsperiode er elleve m\xc3\xa5neder og dieperioden halvandet \xc3\xa5r. Hannens levetid er ca. 22 \xc3\xa5r og hunnens ca. 27.\n_START_SECTION_\nAdf\xc3\xa6rd\n_START_PARAGRAPH_\nHvidsk\xc3\xa6vingen danner flokke efter hvad for et omr\xc3\xa5de de befinder sig i. I omr\xc3\xa5det ved Newfoundland og Labrador, er flokkene p\xc3\xa5 ca. 60 dyr mens flokantallet ved Island er tydeligt mindre. Maveanalyser har vist at dyrenes vigtigste f\xc3\xb8de er makrel, sild og bl\xc3\xa6ksprutte. Hvidsk\xc3\xa6vingerne er meget hurtige i deres bev\xc3\xa6gelser og kommer ofte n\xc3\xa6r skibe for at ride p\xc3\xa5 deres bovb\xc3\xb8lge.\n_START_SECTION_\nUdbredelse\n_START_PARAGRAPH_\nHvidsk\xc3\xa6vingen lever kun i Nordatlanten. Den opholder sig ofte i kystomr\xc3\xa5derne ved Newfoundland og Labrador og i havomr\xc3\xa5derne mellem Storbritannien, F\xc3\xa6r\xc3\xb8erne, Island, Gr\xc3\xb8nland og Norge. Den kan ogs\xc3\xa5 tr\xc3\xa6ffes i Nords\xc3\xb8en. Man regner med at antallet af individer er mellem 200.000 og 300.000.\n_START_SECTION_\nBeskyttelse og faren for udryddelse\n_START_PARAGRAPH_\nHvidsk\xc3\xa6vingen blev f\xc3\xb8r i tiden jaget i hele omr\xc3\xa5det mellem Norge og Newfoundland. Nu bliver kun enkelte der er i grupper med grindehvaler dr\xc3\xa6bt ved F\xc3\xa6r\xc3\xb8erne.'